Σπιντρονική

Σπιντρονική ή σπιντρονική τεχνολογία (αναφέρεται σπανιότερα και «στροφηλεκτρονική»«Υφάδι των Θεών» από... γραφίτη, Το ΒΗΜΑ, 04/03/2007]) είναι  μια ηλεκτρονική τεχνολογία με την οποία αξιοποιείται η ιδιοστροφορμή (spin) των ηλεκτρονίων και η μαγνητική ροπή τους και όχι μόνο το φορτίο τους. Σημαντικό χαρακτηριστικό της τεχνολογίας αυτής είναι το γεγονός ότι η ιδιοστροφορμή μπορεί να διατηρείται χωρίς την παροχή ρεύματος κάτι που μπορεί να μειώσει σημαντικά την κατανάλωση ρεύματος σε ηλεκτρονικά εξαρτήματα / συσκευές. Η διαφοροποίηση της τεχνολογίας αυτής από την παλαιότερη μαγνητοηλεκτρονική, είναι ότι η μεταβολή του σπιν γίνεται και με ηλεκτρική μέθοδο και όχι μόνο με μαγνητική.

Ο όρος προέρχεται από την σύντμηση των όρων spin και electronics (τεχνολογία ιδιοστροφορμής). Σημαντική εργασία για την τεχνολογία αυτή έγινε από το Ερευνητικό Κέντρο Αλμάντεν της IBMΣπιντρονικά κυκλώματα: Το μαγνητικό προφίλ του ηλεκτρονίου, θεμέλιο νέου τύπου υπολογιστών, 17/2/2002. Το 2011 ανακοινώθηκε από Ιάπωνες ερευνητές ότι στα επόμενα χρόνια η τεχνολογία αυτή θα είναι δυνατό να εφαρμοστεί σε εμπορικά προϊόντα ευρείας κατανάλωσης«Σπιντρονική» για λιγότερη ενέργεια, 146/62011. Εφαρμογές που χαρακτηρίζονται spintronics είναι σε κεφαλές ανάγνωσης μαγνητικών σκληρών δίσκων. Το 2014, ο καθηγητής Στούαρτ Πάρκιν (Stuart Parkin), έλαβε το Βραβείο Τεχνολογίας της Χιλιετίας (Millennium Technology Prize) για τη πρωτοποριακή συνεισφορά του στο «πεδίο των σπιντρόνικς, ένα ιδιαίτερα επιτυχημένο πεδίο της νανοτεχνολογίας» Hard disk pioneer Stuart Parkin wins Millennium Prize, BBC News, 9/4/2014 .

 Εξωτερικοί σύνδεσμοι 
Introduction to Spintronics and Spin Quantum Computation, University of Maryland, Physics

Αναφορές

Κατηγορία:Θεωρητική πληροφορική
Κατηγορία:Νανοτεχνολογία
Κατηγορία:Ηλεκτρονική
Κατηγορία:Αναδυόμενες τεχνολογίες